Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 875/13/5511	Žilina, 19.12.2014
EEČ : 2-43-671-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 90,00 € 
b.	Konkrétny adresát peňažnej sumy určenej na všeobecne prospešné účely: Plamienok, Zadunajská cesta č. 6/A, 851 01 Bratislava, XXXXX 
c.	Suma odovzdaná štátu na peňažnú pomoc obetiam trestnej činnosti: 90,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-188/DI-ZA-2013.
dňa 06.08.2013 o 21.50 hod. v Žiline na Ul. Hlinskej pri križovatke s ulicou V. Javorku viedol motocykel zn. Peugeot Speedfight, ev.č.: XXXXX v smere od centra na sídlisko Solinky, pričom v dôsledku prekročenia maximálne povolenej rýchlosti o 5-11 km/hod, neskoro reagoval a narazil do chodca XXXXX, ktorý prechádzal vozovku mimo vyznačeného prechodu pre chodcov, ktorému z nedbanlivosti spôsobil pomliaždenie mozgu so zakrvácaním do pravého čelného laloku, krvácanie pod mäkku plenu mozgovú, zlomeniny IV., V, VI. rebra vľavo, pomliaždenie pľúc obojstranne, zakrvácanie do sleziny a mnohopočetné pomliaždenia pravého predlaktia alebo kolien, ktoré zranenia si vyžiadali práceneschopnosť u poškodeného XXXXX v trvaní 3 mesiace, 
pričom vodič ml. XXXXX svojim konaním porušil ust. § 3 ods. 2 písm. a) a § 16 ods. 4 Zákona č. 8/2009 o cestnej premávke.

Odôvodnenie: 
       Policajný orgán ODI Žilina uznesením pod sp. zn. ČVS: ORP-188/DIZA-2013 zo dňa 19.05.2014 podľa  § 206 ods. 1 Trestného poriadku vzniesol obvinenie ml. XXXXX pre prečin  ublíženia na zdraví podľa § 157 ods. 1 Tr. zákona. 
 
       V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škodu nahlásil v zákonnej poisťovni motocykla.

       Skutočnosť uzavretia zmieru medzi obvineným a poškodenými  je zrejmá z dohody uzatvorenej dňa 12.12.2014 na Okresnom súde v Žiline.
       
       Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

       Výšku peňažnej sumy určenej na verejnoprospešné účely som stanovil na 180,--€, 50 %  uvedenej sumy, t. j. 90,-€ patrí štátu na peňažnú pomoc poškodeným trestnými činmi a 50 % sumy, t. j. 90,--€ je určený  Plamienok, Zadunajská cesta č. 6/A, Bratislava, XXXXX, vedený v Tatra banke, pričom  suma 180,-€ bola dňa  12.12.2014 poukázaná na účet Krajskej prokuratúry v Žiline č. XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Poučenie: 
Proti tomuto uzneseniu nie je prípustná sťažnosť.

Mgr. Marek Sinčák
prokurátor